# Adatkezelési tájékoztató a rendezvényeken készített kép- és videófelvételek készítése során megvalósuló adatkezelésekről

Adatkezelő megnevezése: Barcika Art Kft. (a továbbiakban: Társaság vagy Adatkezelő)

Adatkezelő cégjegyzékszáma: Cg. 05-09-016036

Adatkezelő székhelye: 3700 Kazincbarcika, Fő tér 5.

Adatkezelő e-elérhetősége: titkarsag@barcikaart.hu

Adatkezelő képviselője: dr. Makkai Orsolya (ügyvezető)

Adatvédelmi tisztviselő: Fülpesné Kiss Anita

Tájékoztatjuk, hogy a rendezvényen **Barcika Art Kft.** mint Adatkezelő, pilóta nélküli légi jármű és egyéb felvételre alkalmas eszközök (a továbbiakban: drón) alkalmazásával fénykép- és videófelvételeket készít, amely felvételeken a rendezvény látogatói felismerhetőek lehetnek. A videófelvételeket és a fényképeket a rendezvény szervezője elektronikus felületeken (facebook, weboldal) elektronikusan, valamint székhelyén papíralapon a marketingtevékenysége során közzéteszi, de direkt reklámcélból nem használja fel. Jelen rendezvényen a Polgári Törvénykönyvről szóló 2013. évi V. törvény 2:48. §-a szerint *„Képmás vagy hangfelvétel elkészítéséhez és felhasználásához az érintett személy hozzájárulása szükséges”.*

A felvételre alkalmas eszközök használatának során a Társaság maradéktalanul betartja az alábbi szabályokat:

* az eszközök nem használhatók más megfigyelésére, követésére (kivéve, ha ehhez a jogosult előzetesen hozzájárult),
* emberi méltóságot sértő felvétel nem készíthető,
* kiskorúak személyes adatainak védelmére különös figyelmet kell fordítani
* az eszközök nem használhatók olyan tevékenységre, amely állami feladat (pl.: közbiztonság, bűncselekmény üldözése, katasztrófa elhárítása, tűzoltás stb.) körébe tartozik,
* a drón esetében használat előtt be kell szerezni a szükséges hatósági engedélyt, a drón csak a hatósági engedélyben rögzített célra és mértékben használható,
* lehetőséget kell biztosítani arra, hogy az adatkezeléssel kapcsolatban az adatalanyok érintetti jogaikat gyakorolják.

Nyilvánosságra (nyílt internet, közösségi média) nem hozható olyan személyes adat, amelyre vonatkozóan a Társaságnak nincs előzetes hozzájárulása az adatalany részéről.

Az eszközök segítségével begyűjtött személyes adatot csak célhoz kötötten szabad kezelni, attól eltérő célból adatkezelés nem folytatható.

A személyes adatok készletező jellegű gyűjtése, kezelése szigorúan tilos.

Egy meghatározott célból rögzített adat az adatgyűjtésre engedélyt adó hatósági engedélyben nem szereplő célra nem használható fel.

Az eszközök segítségével gyűjtött személyes adat is csak az adatkezelés célja teljesülésének idejéig őrizhető meg.

A cél teljesülése után a személyes adatokat törli a Társaság.

**adatkezelés célja:** a sajtótörvény szerinti médiatartalom előállítása a közvélemény tájékoztatása céljából

**kezelt adatok köre:** az érintett képmása

**adatkezelés jogalapja:** az Infotv. 5. § (1) a) bekezdése szerinti érintetti hozzájárulás és a Polgári Törvénykönyvről szóló 2013. évi V. törvény 2:48. § (1) bekezdése

**adattárolás határideje:** az érintett törlési kérelméig, maximum az adatkezelési cél megvalósulásáig

**adattárolás módja**: elektronikusan

A készített felvételek térítésmentes vagy térítéssel járó továbbadása kizárólag vezető tisztségviselői írásos engedéllyel történhet.

Azzal, hogy jelen tájékoztatás ismeretében a rendezvény területére belép, ráutaló magatartással hozzájárul a fentiekhez.

Tájékoztatást kérhet személyes adatai kezeléséről, valamint kérheti személyes adatainak helyesbítését, illetve - a jogszabályban elrendelt adatkezelések kivételével – törlését a titkarsag@barcikaart.hu címen vagy levélben a Barcika Art Kft. 3700 Kazincbarcika, Munkácsy tér 1. címen.

Jogorvoslati lehetőséggel, panasszal a Nemzeti Adatvédelmi és Információszabadság Hatóságnál (1125 Budapest, Szilágyi Erzsébet fasor 22/C.) vagy lakóhelye vagy tartózkodási helye szerint illetékes törvényszéknél élhet.